मिगी हून किज बी चगा नेईं लगदा। डिम्पल रोज मेरे गितै गुलदस्ते आनदी ऐ पर मिगी खुशी नेईं होन्दी। तेरे भेजे दे सुनैहरी फुल्लें आले परदे हून बी मेरे कमरे च टंगोए दे न। पर मिगी ओ हून जचदे नेईं । चमेली दी बेल मेरी दुआरी कोला मसां दो हत्थ दूर ऐ, पर मेरे मन ओ बी नेईं लगदी। खल्ल झीला दी छातिया च छप्पियै चन्न उआं गै छून-छुवाई खेडा करदा-ऐ, पर मिगी नेईं भान्दा। इयां सेही करनां जे में तौले गै मौती दी दलदली च गै गर्क होई जांग।